Document ID: 31979R0600

Komisjoni määrus (EMÜ) nr 600/79,
29. märts 1979,
millega muudetakse määrust (EMÜ) nr 2237/77 Itaalias ja Luksemburgis põllumajandusaruande uue vormi kehtestamise kuupäeva osas
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse talumajapidamiste tulusid ja äritehinguid käsitlevate raamatupidamisandmete kogumise võrk, [1] viimati muudetud nõukogu määrusega (EMÜ) nr 2910/73, [2] eriti selle artiklit 7,
ning arvestades, et:
komisjoni määrusega (EMÜ) nr 2237/77 [3] on piiritletud andmed, mis peavad sisalduma talumajapidamiste tulude kindlaksmääramiseks kasutatavates põllumajandusaruannetes;
Luksemburgis on suudetud ületada algselt prognoositud takistused seoses uue põllumajandusaruande kohaldamisega alates 1978. aastast; kõnealuse liikmesriigi puhul on võimalik esitada 1978. aasta aruandeaasta raamatupidamisandmed uues põllumajandusaruandes;
uue põllumajandusaruande kohaldamiseks vajalike vahendite sisseseadmisel ilmnenud tehniliste takistuste tõttu Itaalias ei ole uut põllumajandusaruannet võimalik otstarbekalt kohaldada 1979. aruandeaasta raamatupidamisandmete kogumise suhtes; seetõttu on otstarbekas jätta 1979. aruandeaastaks jõusse eelmistel aruandeaastatel kehtinud põllumajandusaruanne;
Itaalias on võetud kõik vajalikud meetmed, et tagada uue põllumajandusaruande nõuetekohane kohaldamine 1980. aruandeaasta raamatupidamisandmete kogumise suhtes;
on vaja parandada sõnastusviga söödakultuure käsitleva rubriigi 145 saksakeelses tekstis ja puukoole käsitleva rubriigi 157 tekstis kõikides keeltes;
käesoleva määrusega ettenähtud meetmed on kooskõlas põllumajandusliku raamatupidamise andmevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel
Määrust (EMÜ) nr 2237/77 muudetakse järgmiselt.
1. Artikli 2 teise lõigu tekst asendatakse järgmisega:
"Prantsusmaal ja Iirimaal kohaldatakse kõnealuseid sätteid esimest korda siiski 1979. aruandeaasta raamatupidamisandmete suhtes ning Itaalias 1980. aruandeaasta raamatupidamisandmete suhtes. 1979. aruandeaasta algab ajavahemikul 1. jaanuarist kuni 1. juulini 1979 ning 1980. aruandeaasta algab ajavahemikul 1. jaanuarist kuni 1. juulini 1980."
2. II lisas sõnastatakse rubriigi 145 saksakeelne tekst järgmiselt:
"Sonstige Futterpflanzen: der gesamte Futteranbau, der in der Fruchtfolge steht und weniger als 5 Jahre lang die gleiche Fläche beansprucht (einjähriger und mehrjähriger Futteranbau ohne Ackerwiesen)."
3. II lisa rubriigi 157 tekst asendatakse järgmisega:
"Puukoolid: sealhulgas viinapuukoolid; välja arvatud metsades asuvad puukoolid, mis rahuldavad talumajapidamiste vajadusi."
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. märts 1979

Labels: 6